Luigi Vanvitelli
Luigi Vanvitelli, 1700-1773, italiensk arkitekt. Luigi Vanvitelli begyndte sin karriere som maler. I 1751 blev han kaldt til Napoli, hvor han for Karl 3. opførte det mægtige slot med det storslåede parkanlæg i Caserta i en klassicistisk barokstil, påvirket af Versailles.
I Napoli byggede Vanvitelli bl.a. kirken SS. Annunziata, påbegyndt 1761 og fuldført 1782 af sønnen Carlo Vanvitelli (1739-1821).